Projektas Nr. XVP-1185(2)

LIETUVOS RESPUBLIKOS
VERTYBINIŲ POPIERIŲ ĮSTATYMO NR. X-1023 2, 5, 6, 7, 15, 23, 26, 29, 30 STRAIPSNIŲ IR PRIEDO PAKEITIMO
ĮSTATYMAS

2026 m.           d. Nr.
Vilnius

1 straipsnis. 2 straipsnio pakeitimas
1. Pakeisti 2 straipsnio 6 dalį ir ją išdėstyti taip:
„6. Centrinė reglamentuojamos informacijos bazė – duomenų bazė, kurioje kaupiama ir saugoma reglamentuojama informacija ir informacija, kuri teikiama į šią duomenų bazę siekiant ją perduoti Europos bendram prieigos punktui.“
2. Papildyti 2 straipsnį 91 dalimi:
„91. Europos bendras prieigos punktas – 2023 m. gruodžio 13 d. Europos Parlamento ir Tarybos reglamentu (ES) 2023/2859, kuriuo sukuriamas Europos bendras prieigos punktas, užtikrinantis centralizuotą prieigą prie viešai skelbiamos informacijos, kuri yra aktuali finansinių paslaugų, kapitalo rinkų ir tvarumo srityse, sukurtas prieigos punktas, kurį diegia ir valdo Europos vertybinių popierių ir rinkų institucija.“
3. Pakeisti 2 straipsnio 31 dalį ir ją išdėstyti taip:
„31. Reglamentuojama informacija – informacija, kurią vertybinių popierių emitentas, siūlytojas ar asmuo, kuris kreipiasi dėl vertybinių popierių įtraukimo į prekybą reguliuojamoje rinkoje be emitento sutikimo, privalo teikti pagal šio įstatymo 11–15, 17, 18, 19 ir 22 straipsnius, Reglamento (ES) 2023/2631 10 straipsnio 1 dalies a punktą ir Reglamento (ES) Nr. 596/2014 17 straipsnio 1 dalį, 19 straipsnio 3 dalį.“

2 straipsnis. 5 straipsnio pakeitimas
Pakeisti 5 straipsnio 2 dalies 2 punktą ir jį išdėstyti taip:
„2) emitento visų viešai siūlomų vertybinių popierių bendra pardavimo vertė valstybėse narėse nesiekia 12 000 000 eurų skaičiuojant per 12 mėnesių laikotarpį.“

3 straipsnis. 6 straipsnio pakeitimas
Pakeisti 6 straipsnio 2 dalį ir ją išdėstyti taip:
„2. Investuotojas, patyręs žalos dėl prospekte pateiktos neteisingos ar neišsamios informacijos, turi teisę Lietuvos Respublikos civilinio kodekso nustatyta tvarka iš atsakingų asmenų reikalauti žalos atlyginimo, tačiau šiems asmenims civilinė atsakomybė netaikoma, jeigu investicinis sprendimas buvo priimtas vadovaujantis vien tik prospekto santraukoje (įskaitant ir prospekto santraukos vertimą) pateikta informacija, išskyrus atvejus, kai prospekto santrauka, skaitoma kartu su kitomis prospekto dalimis, yra klaidinanti, netiksli arba nenuosekli arba joje, skaitant kartu su kitomis prospekto dalimis, nepateikiama prospekto santraukoje pagal Reglamentą (ES) 2017/1129 pateiktina informacija.“

4 straipsnis. 7 straipsnio pakeitimas
Pakeisti 7 straipsnio 1 dalį ir ją išdėstyti taip:
„1. Prieš viešą vertybinių popierių, kurių bendra pardavimo vertė yra 1 milijonas eurų ar didesnė, bet mažesnė negu 12 milijonų eurų per 12 mėnesių laikotarpį, siūlymą Lietuvos Respublikoje emitentas privalo parengti ir paskelbti informacinį dokumentą.“

5 straipsnis. 15 straipsnio pakeitimas
Papildyti 15 straipsnį 11 dalimi:
„11. Šio straipsnio 1 dalyje nustatytą pareigą turi asmuo, įsigijęs balso teises suteikiančių akcijų, kuriomis leista prekiauti reguliuojamoje rinkoje.“

6 straipsnis. 23 straipsnio pakeitimas
Pakeisti 23 straipsnį ir jį išdėstyti taip:
„23 straipsnis. Reglamentuojamos informacijos skelbimas, saugojimas ir perdavimas Europos bendram prieigos punktui
1. Emitentas arba asmuo, kuris kreipiasi dėl vertybinių popierių įtraukimo į prekybą reguliuojamoje rinkoje be emitento sutikimo, privalo šio įstatymo ir priežiūros institucijos nustatyta tvarka paskelbti ir pateikti priežiūros institucijai reglamentuojamą informaciją. Viešai neatskleista informacija atskleidžiama nedelsiant Reglamento (ES) Nr. 596/2014, šio įstatymo ir priežiūros institucijos nustatyta tvarka.
2. Emitentas, kurio vertybiniais popieriais leista prekiauti reguliuojamoje rinkoje vienoje ar keliose valstybėse narėse, arba asmuo, kuris kreipiasi dėl vertybinių popierių įtraukimo į prekybą reguliuojamoje rinkoje be emitento sutikimo, reglamentuojamą informaciją privalo paskelbti pasirinkdamas tokias informacijos skleidimo priemones, kurios užtikrina, kad informacija būtų prieinama investuotojams Lietuvos Respublikoje ir visose kitose valstybėse narėse.
3. Laikydamasis šiame įstatyme ir priežiūros institucijos nustatytų informacijos atskleidimo reikalavimų, emitentas arba asmuo, kuris kreipiasi dėl vertybinių popierių įtraukimo į prekybą reguliuojamoje rinkoje be emitento sutikimo, reglamentuojamą informaciją privalo paskelbti pats arba per viešosios informacijos skleidėją ar reguliuojamos rinkos operatorių.
4. Kai emitento vertybiniai popieriai įtraukti į prekybą Lietuvos Respublikos reguliuojamoje rinkoje, emitentas arba asmuo, kuris kreipiasi dėl vertybinių popierių įtraukimo į prekybą reguliuojamoje rinkoje be emitento sutikimo, paskelbęs reglamentuojamą informaciją, turi ją iš karto įkelti į Centrinę reglamentuojamos informacijos bazę.
5. Reguliuojamos rinkos operatorius užtikrina, kad Centrinė reglamentuojamos informacijos bazė atitiktų saugos, informacijos šaltinio tikrumo, laiko įrašymo ir galutiniams vartotojams patogios prieigos kokybės standartus, nediskriminacinę, neatlygintiną ir greitą prieigą prie saugomos informacijos. Šiuo tikslu reguliuojamos rinkos operatorius, suderinęs su priežiūros institucija, nustato informacijos teikimo, saugojimo ir naudojimo tvarką ir užtikrina, kad šios tvarkos būtų laikomasi. Informacijos skelbimo ir saugojimo priežiūrą atlieka priežiūros institucija.
6. Reguliuojamos rinkos operatorius užtikrina, kad emitentų arba asmenų, kurie kreipiasi dėl vertybinių popierių įtraukimo į prekybą reguliuojamoje rinkoje be emitento sutikimo, į Centrinę reglamentuojamos informacijos bazę pateikta reglamentuojama informacija būtų prieinama Europos bendrame prieigos punkte.
7. Priežiūros institucija nustato Europos bendrame prieigos punkte prieinamai informacijai taikomus reikalavimus.“

7 straipsnis. 23 straipsnio pakeitimas
Pakeisti 23 straipsnio 6 dalį ir ją išdėstyti taip:
„6. Reguliuojamos rinkos operatorius užtikrina, kad į Centrinę reglamentuojamos informacijos bazę pateikta emitentų arba asmenų, kurie kreipiasi dėl vertybinių popierių įtraukimo į prekybą reguliuojamoje rinkoje be emitento sutikimo ir kurių finansinės priemonės įtrauktos į prekybą prekybos vietoje, reglamentuojama informacija ir kitų subjektų pagal Finansinių priemonių rinkų įstatymo 64 straipsnio 12 dalį pateikta informacija būtų prieinama Europos bendrame prieigos punkte.“

8 straipsnis. 23 straipsnio pakeitimas
Papildyti 23 straipsnį 51 dalimi:
„51. Emitentas, kaip jis apibrėžiamas Reglamento (ES) 2023/2631 2 straipsnio 1 punkte, viešai skelbdamas Reglamento (ES) 2023/2631 20 straipsnyje nurodytą informaciją prieš emisiją bei šio reglamento 21 straipsnyje nurodytą periodinę informaciją po emisijos, turi informaciją iš karto įkelti į Centrinę reglamentuojamos informacijos bazę, kad ši informacija būtų prieinama Europos bendrame prieigos punkte.“

9 straipsnis. 23 straipsnio pakeitimas
Pakeisti 23 straipsnio 6 dalį ir ją išdėstyti taip:
„6. Reguliuojamos rinkos operatorius užtikrina, kad į Centrinę reglamentuojamos informacijos bazę pateikta emitentų arba asmenų, kurie kreipiasi dėl vertybinių popierių įtraukimo į prekybą reguliuojamoje rinkoje be emitento sutikimo ir kurių finansinės priemonės įtrauktos į prekybą prekybos vietoje, reglamentuojama informacija ir kitų subjektų pagal šio straipsnio 51 dalį ir šio įstatymo 30 straipsnio 10 dalį, Finansinių priemonių rinkų įstatymo 25 straipsnio 9 dalį ir 64 straipsnio 12 dalį, Akcinių bendrovių įstatymo 262 straipsnio 6 dalį pateikta informacija būtų prieinama Europos bendrame prieigos punkte. Reguliuojamos rinkos operatorius taip pat užtikrina, kad šioje dalyje nurodytų subjektų į Centrinę reglamentuojamos informacijos bazę savanoriškai pateikta informacija, įskaitant Finansinių priemonių rinkų įstatymo 29 straipsnio 149 dalyje nurodytą informaciją, vadovaujantis Reglamento (ES) 2023/2859 3 straipsniu, būtų prieinama Europos bendrame prieigos punkte.“

10 straipsnis. 26 straipsnio pakeitimas
1. Pakeisti 26 straipsnio 5 dalį ir ją išdėstyti taip:
„5. Oficialaus siūlymo teikėjas per 20 dienų nuo šio straipsnio 3 dalyje nustatyto paskelbimo apie ketinimą teikti privalomą oficialų siūlymą dienos privalo pateikti priežiūros institucijai cirkuliarą.“
2. Papildyti 26 straipsnį 8 dalimi:
„8. Cirkuliarą tvirtina priežiūros institucija, jeigu jis nėra patvirtintas kitos valstybės narės priežiūros institucijos. Gavęs sprendimą dėl cirkuliaro patvirtinimo, oficialaus siūlymo teikėjas nedelsdamas cirkuliaro kopiją privalo pateikti bendrovei, dėl kurios akcijų teikiamas oficialus siūlymas, ir jį paskelbti viešai.“

11 straipsnis. 29 straipsnio pakeitimas
Papildyti 29 straipsnį 9 dalimi:
„9. Priežiūros institucija užtikrina, kad šio straipsnio 3 ir 4 dalyse nurodytas priežiūros institucijos sprendimas būtų prieinamas Europos bendrame prieigos punkte.“

12 straipsnis. 30 straipsnio pakeitimas
Papildyti 30 straipsnį 10 dalimi:
„10. Bendrovės, dėl kurių akcijų teiktinas arba teikiamas oficialus siūlymas, informaciją, nurodytą šio įstatymo 26 straipsnio 3, 7 ir 8 dalyse, šio straipsnio 2 dalyje, 34 straipsnio 2 dalyje, turi įkelti į Centrinę reglamentuojamos informacijos bazę, kad ši informacija būtų prieinama Europos bendrame prieigos punkte.“

13 straipsnis. Įstatymo priedo pakeitimas
Pakeisti Įstatymo priedą ir jį išdėstyti taip:
„Lietuvos Respublikos
vertybinių popierių įstatymo
priedas

ĮGYVENDINAMI EUROPOS SĄJUNGOS TEISĖS AKTAI

1. 2004 m. balandžio 21 d. Europos Parlamento ir Tarybos direktyva 2004/25/EB dėl įmonių perėmimo pasiūlymų su paskutiniais pakeitimais, padarytais 2023 m. gruodžio 13 d. Europos Parlamento ir Tarybos direktyva (ES) 2023/2864.
2. 2004 m. gruodžio 15 d. Europos Parlamento ir Tarybos direktyva 2004/109/EB dėl informacijos apie emitentus, kurių vertybiniais popieriais leista prekiauti reguliuojamoje rinkoje, skaidrumo reikalavimų suderinimo, iš dalies keičianti Direktyvą 2001/34/EB, su paskutiniais pakeitimais, padarytais 2023 m. gruodžio 13 d. Europos Parlamento ir Tarybos direktyva (ES) 2023/2864.
3. 2009 m. rugsėjo 16 d. Europos Parlamento ir Tarybos reglamentas (EB) Nr. 1060/2009 dėl kredito reitingų agentūrų su paskutiniais pakeitimais, padarytais 2023 m. gruodžio 13 d. Europos Parlamento ir Tarybos direktyva (ES) 2023/2869.
4. 2010 m. lapkričio 24 d. Europos Parlamento ir Tarybos direktyva 2010/73/ES, kuria iš dalies keičiama Direktyva 2003/71/EB dėl prospekto, kuris turi būti skelbiamas, kai vertybiniai popieriai siūlomi visuomenei ar įtraukiami į prekybos sąrašą, ir Direktyva 2004/109/EB dėl informacijos apie emitentus, kurių vertybiniais popieriais leista prekiauti reguliuojamoje rinkoje, skaidrumo reikalavimų suderinimo.
5. 2013 m. spalio 22 d. Europos Parlamento ir Tarybos direktyva 2013/50/ES, kuria iš dalies keičiama Europos Parlamento ir Tarybos direktyva 2004/109/EB dėl informacijos apie emitentus, kurių vertybiniais popieriais leista prekiauti reguliuojamoje rinkoje, skaidrumo reikalavimų suderinimo, Europos Parlamento ir Tarybos direktyva 2003/71/EB dėl prospekto, kuris turi būti skelbiamas, kai vertybiniai popieriai siūlomi visuomenei ar įtraukiami į prekybos sąrašą, ir Komisijos direktyva 2007/14/EB, nustatanti išsamias tam tikrų Direktyvos 2004/109/EB nuostatų įgyvendinimo taisykles.
6. 2014 m. balandžio 16 d. Europos Parlamento ir Tarybos reglamentas (ES) Nr. 596/2014 dėl piktnaudžiavimo rinka (Piktnaudžiavimo rinka reglamentas) ir kuriuo panaikinama Europos Parlamento ir Tarybos direktyva 2003/6/EB ir Komisijos direktyvos 2003/124/EB, 2003/125/EB ir 2004/72/EB, su paskutiniais pakeitimais, padarytais 2024 m. spalio 23 d. Europos Parlamento ir Tarybos reglamentu (ES) 2024/2809.
7. 2017 m. birželio 14 d. Europos Parlamento ir Tarybos reglamentas (ES) 2017/1129 dėl prospekto, kuris turi būti skelbiamas, kai vertybiniai popieriai siūlomi viešai arba įtraukiami į prekybos reguliuojamoje rinkoje sąrašą, ir kuriuo panaikinama Direktyva 2003/71/EB su paskutiniais pakeitimais, padarytais 2024 m. spalio 23 d. Europos Parlamento ir Tarybos reglamentu (ES) 2024/2809.
8. 2022 m. gruodžio 14 d. Europos Parlamento ir Tarybos direktyva (ES) 2022/2464, kuria iš dalies keičiamas Reglamentas (ES) Nr. 537/2014, Direktyva 2004/109/EB, Direktyva 2006/43/EB ir Direktyva 2013/34/ES dėl įmonių informacijos apie tvarumą teikimo.
9. 2023 m. lapkričio 22 d. Europos Parlamento ir Tarybos reglamentas (ES) 2023/2631 dėl Europos žaliųjų obligacijų ir neprivalomo informacijos apie obligacijas, kurios platinamos kaip aplinkos atžvilgiu tvarios, atskleidimo bei neprivalomo informacijos apie su tvarumu susietas obligacijas atskleidimo su paskutiniais pakeitimais, padarytais 2023 m. gruodžio 13 d. Europos Parlamento ir Tarybos reglamentu (ES) 2023/2869.
10. 2025 m. balandžio 14 d. Europos Parlamento ir Tarybos direktyva (ES) 2025/794, kuria iš dalies keičiamos direktyvos (ES) 2022/2464 ir (ES) 2024/1760, kiek tai susiję su datomis, nuo kurių valstybės narės turi taikyti tam tikrus įmonių informacijos apie tvarumą teikimo ir įmonių tvarumo išsamaus patikrinimo reikalavimus.
11. 2026 m. vasario 24 d. Europos Parlamento ir Tarybos direktyva (ES) 2026/470, kuria iš dalies keičiamos direktyvos 2006/43/EB, 2013/34/ES, (ES) 2022/2464 ir (ES) 2024/1760, kiek tai susiję su tam tikrais įmonių tvarumo atskaitomybės reikalavimais ir tam tikrais įmonių tvarumo išsamaus patikrinimo reikalavimais.
_______________________“.


14 straipsnis. Įstatymo įsigaliojimas ir įgyvendinimas
1. Šio įstatymo 2, 3 ir 4 straipsniai įsigalioja 2026 m. birželio 5 d.
2. Šio įstatymo 1 ir 6 straipsniai įsigalioja 2026 m. liepos 10 d.
3. Šio įstatymo 7 straipsnis įsigalioja 2028 m. sausio 10 d.
4. Šio įstatymo 8–12 straipsniai įsigalioja 2030 m. sausio 10 d.
5. Lietuvos bankas iki 2026 m. birželio 4 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.  
Respublikos Prezidentas
